《守茶坞子舍新茔》
宋代·卫宗武

自阅管郭书，风水好成癖。
维舟走霅峤，川谷几遍历。
晚年乃得此，於焉拟藏骨。
身谋适不偶，命子为冢宅。
痴儿好侈大，治庵如考室。
害然天地宽，有若混沌闢。
层峦犹连城，一一互拱揖。
案后三奇峰，参倚而特立。
端然顾其穴，宛烦凤展翼。
又似老泉翁，二季侍其侧。
启户俨若临，朝夕在几席。
回头看新月，对面宾出日。
郁乎气佳哉，秀异钟一窟。
神刲与鬼划，天授非人力。
一丘有如此，万金买难觅。
羊眠协梦祥，牛卧兆墓域。
地将发秘藏，人已产英特。
吾家顾未然，贞符在种德。
为善斯有庆，积衰由作慝。
素履或未纯，青囊恶可必。
要须法睿武，粹如圭与璧。
戒之而谨之，箴儆毋我忽。
庶或生贤贵，簪绂可世及。
不然负此山，山亦有惭色。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。